Държавен вестник, бр. 59, 2014 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  59
или прехвърляна единствено на точно 
определено лице или лица. Прехвърля­
нето на Облигация няма действие преди 
вписването му в Регистъра.
(б) Предаване на новите Сертификати за 
Облигации: Всеки нов Сертификат за 
Облигации, който следва да бъде изда­
ден съгласно Условие 2(а) (Прехвърляне), 
трябва да бъде на разположение за пре­
даването му в срок до пет работни дни 
от получаване на надлежно попълнената 
форма за прехвърляне и връщане на 
съществуващия(те) Сертификат(и) за 
Облигации. Предаването на новия(ите) 
Сертификат(и) за Облигации следва да 
се извърши в Определения Офис на 
Агента по прехвърлянето или на Ре­
гистратора (според случая), на когото 
следва да е предадена или върната фор­
мата за прехвърляне или Сертификата 
за Облигации или в случаите, в които 
държателят предава или връща по на­
чина, описан по-горе и в посочената 
съответна форма за прехвърляне или 
по друг начин писмено, като изпраща 
по пощата с незастрахована пратка за 
риск и сметка на държателя, който има 
право да получи новия Сертификат за 
Облигации, на определения адрес, освен 
ако този държател поиска друг начин 
на предаване и плати предварително 
на съответния Агент по прехвърлянето 
или на Регистратора (според случая) 
разходите за този начин на предаване 
и/или застраховането, както може да 
е указано. В това Условие 2(б) „рабо­
тен ден“ означава ден, различен от 
събота и неделя, в който банките са 
отворени за извършване на обичайни 
сделки (включително сделки с валута 
и депозити във валута) както в Лондон, 
така и на мястото, където се намира 
Определеният офис на съответния Агент 
по прехвърлянето или на Регистратора 
(според случая).
(в) Безвъзмездно прехвърляне или упраж­
няване на правата: При прехвърляне 
или упражняване на опция или час­
тично изкупуване Сертификатите за 
Облигации следва да бъдат издадени и 
регистрирани безвъзмездно от или от 
името на Емитента, Регистратора или 
който и да е от Агентите по прехвър­
лянето, но при условие че (i) лицето, 
което заявява прехвърлянето, е платило 
всички данъци, публични задължения 
или други определени от държавата 
такси, които могат да бъдат наложе­
ни в тази връзка (или е предоставило 
гаранция за освобождаването от от­
говорност, каквато Регистраторът или 
съответният Агент по прехвърлянето 
може да поиска), (ii) Регистраторът 
е получил необходимите документи 
за собственост и/или самоличност на 
лицето, което заявява прехвърлянето, 
и (iii) са изпълнени условията, за които 
Емитентът може допълнително разумно 
да се споразумее с Регистратора.
(г) Ограничени периоди: Облигационерите 
нямат право да изискват регистрирането 
на прехвърляне на Облигация в послед­
ните 15 дни, непосредствено предхож­
дащи падежа на което и да е плащане 
на главница или лихва по Облигациите.
(е) Допустимо притежание: Облигациите 
не могат да бъдат прехвърляни, освен 
ако сумата по главниците на прех­
върляните Облигации и (в случай че 
не всички Облигации, собственост на 
държателя, биват прехвърляни) сумата 
по главниците на Облигациите, които 
остават и не са прехвърлени, са Допус­
тимо притежание.
3. Правна характеристика
Облигациите представляват преки, общи, 
безусловни и (предмет на Условие 4(а) (Не­
гативен залог) необезпечени и неподчинени 
задължения на Емитента, като Емитентът 
гарантира с репутацията и доброто си име 
за надлежното и точно изплащане на глав­
ницата и лихвите по Облигациите, както и 
за изпълнението на всички други задължения 
на Емитента по Облигациите. Облигациите 
във всеки един момент ще се съотнасят на 
принципа pari passu (с равни права) без приви­
легии помежду си, както и поне на принципа 
pari passu (с равни права) по отношение на 
правото на плащане заедно с всички останали 
настоящи и бъдещи необезпечени и неподчи­
нени задължения на Емитента с изключение 
на случаите, при които такива задължения 
може да имат приоритет по силата на закон, 
който има задължително приложение.
4. Негативен залог
До момента, до който която и да е Обли­
гация е непогасена (както е дефинирано в 
Договора за фискално агентство), Емитентът 
се задължава да не учредява или разрешава 
учредяването и да гарантира, че не е учреде­
но или не е било разрешавано учредяването 
на каквато и да е ипотека, обременяване с 
тежест, залог или друго обезпечение върху 
които и да е от своите съществуващи или 
бъдещи активи или приходи, или каквато и 
да е част от тях, за целите на обезпечаване 
на какъвто и да бил Държавен външен дълг 
или каквато и да било Гаранция по отношение 
на същия, освен ако, в случая на даване на 
обезпечението, по време на или преди това, 
както и във всеки друг случай, Емитентът